Les Biches (film)
<s>Les Biches () je francusko-italijanski igrani film snimljen 1968. godine u režiji Claudea Chabrola, poznat kao jedno od najboljih ostvarenja u njegovoj filmografiji, ali i kao jedno od prvih značajnijih ostvarenja evropske kinematografije sa eksplicitno lezbijskom tematikom.</s>

<s>Protagonistica, koju tumači Jacqueline Sassard, je Why, mlada i lijepa pariška ulična umjetnica koju slučajno sretne bogatašica Frédérique (čiji lik tumači tadašnja Chabrolova supruga Stéphane Audran), te je pozove u svoj stan, zavede, a nakon toga odvede u luksuznu vilu u Saint-Tropezu gdje sve vrijeme provode na zabavama sa dokonim bogatašima.</s><s>Radnja prikazuje kako se Why tamo zaljubi u arhitekta Paula Thomasa (koga tumači Jean-Louis Trintignant), a na što ljubomorna Frédérique reagira tako što ga i ona zavede, te odvede u Pariz, ostavivši Why samu i bijesnu u vili.</s>

<s>Les Biches je napravljen u jeku seksualne revolucije te je, kao i mnoga ostvarenja u to vrijeme, svojim sadržajem razbijao dotadašnje tabue, prije svega kroz izvrtanje tradicionalnih motiva ljubavnog trokuta i ménage à trois kroz biseksualne likove.</s><s>Chabrol je, sa druge strane, u neposrednom prikazu seksualnosti bio mnogo suzdržaniji, te su scene zavođenja, iako sadrže erotski naboj, bile mnogo implicitnije.</s><s>Les Biches je prikazan na berlinskom filmskom festivalu gdje je Audran dobila Srebrni medvjed za najbolju glumicu.</s>

<s>Godine 1979. je slovenski sineast Boštjan Hladnik filmu Les Biches odao homage u svojoj crnoj komediji Ubij me nježno koja također sadrži motive biseksualnog ljubavnog trokuta.</s>

<s>Uloge
 Jean-Louis Trintignant - Paul Thomas
 Jacqueline Sassard - Why
 Stéphane Audran - Frédérique
 Nane Germon - Violetta
 Serge Bento - Prodavač knjiga
 Henri Frances
 Henri Attal - Robèque
 Dominique Zardi - Riais</s>

<s>Izvori</s>

<s>Vanjske veze</s>

<s>Les Biches  sur ELMS</s>

<s>Francuski filmovi
Italijanski filmovi
Dramski filmovi
Filmovi sa LGBT tematikom
Authority control 2</s>

